Задача: Маркирайте в зелено адекватните съвети, а в червено, тези които са със съмнителна ефективност.

Бързи съвети при намокряне на устройството

1. Не тръскайте устройството, защото има възможност течността да достигне до все още сухи части във вътрешността и така да го повредите повече.
2. Поставете устройството пред вентилатор или използвайте сешоар за да го подсушите.
3. Включете телефона да се зарежда и го оставете включен в зарядното докато достигне 100%. Целта е бавно покачване на температурата и бавно изпаряване на течността, което гарантира пълно изсушаване.
4. Увийте телефона в кърпа и го поставете във фризера/камерата, за да замръзне водата в него. Замръзналата вода е по-слаб проводник.
5. Отворете капака и извадете батерията. Така се спира възможността от предизвикване на късо съединение, а наличието на заряд в устройството може да го причини. Ако устройството не позволява изваждане на батерията, изключете го по най-бързия начин.
6. Оставете устройството с отворен капак, ако моделът го позволява. Задължително извадете SIM картата и картата памет, ако имате такава.
7. Ако устройството е все още мокро отвън, внимателно го подсушите с мека кърпа. По този начин ще избегнете навлизането на вода при отваряне на слотовете за SIM и картата памет. Подсушете и батерията, ако е мокра и е от премахващите се.
8. Оставете устройството да съхне. Изчакайте от 24 часа до 2 дни.
9. За да проверите дали батерията е невредима, можете да я тествате с волтметър. Тя трябва да е изсъхнала добре (поне 48 часа). Ако волтметърът показва 3,5V или повече, всичко е наред.

Това са само съвети, които може и да не проработят. За да сте спокойни, занесете устройството в специализиран сервиз.